44. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ. 141.2/72/26105 της 27 Μαρτ./2 Απρ. 1975 (ΦΕΚ Β΄  365) Περί μεταφοράς μαθημάτων φοιτητών των Σχολών Νομικής, Φυσικομαθηματικής και Φιλοσοφικής του Πανεπιστημίου Αθηνών. Έχοντες υπ’ όψει: α)τας διατάξεις της παρ. 5 της υπ’ αριθ. 107/1962 Π.Υ.Σ. κυρωθείσης δια του αρθρ. 1 του Ν.Δ. 4263/1962 «περί κυρώσεως της υπ’ αριθ. 107/1962 Π.Υ.Σ. «περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα. και άλλων τινών διατάξεων», β)τας από 26.2.75, 20.2.75 και 3.3.75 προτάσεις των Σχολών Νομικής, Φυσικομαθηματικής και Φιλοσοφικής αντιστοίχως και γ)τας προτάσεις της Συγκλήτου του Πανεπιστημίου Αθηνών, διατυπωθείσαι κατά τας συνεδρίας αυτής της 4.3.75 και 18.3.75 αποφασίζομεν: Φοιτηταί των ως άνω Σχολών του Πανεπιστημίου Αθηνών, εγγραφέντες το πρώτον κατά το Πανεπιστημιακόν έτος 1973-74, μετεγγραφέντες εξ ετέρων Σχολών το πρώτον κατά το Παν/κόν έτος 1973-74 και οι ανανεώσαντες την εγγραφήν των κατά το ανωτέρω Παν/κόν έτος οίτινες εδήλωσαν συμμετοχήν ή συμμετέσχον των τμηματικών εξετάσεων του Παν/κού έτους 1973-74 δύνανται ανανεούντες την εγγραφήν των δια το επόμενον έτος σπουδών κατά το Παν/κόν έτος 1974-75 να εξετασθούν ομού μετά των μαθημάτων του έτους τούτου τα μαθήματα εις τα οποία δεν εξητάσθησαν ή εξητάσθησαν ανεπιτυχώς από της προσεχούς περιόδου τμηματικών εξετάσεων του Παν/κού έτους 1974-75. Η παρούσα δημοσιευθήτω δια της Εφημερίδος της Κυβερνήσεως. 